เทศบัญญัติเทศบาลตำบลพระสมุทรเจดีย์เทศบัญญัติเทศบาลตำบลพระสมุทรเจดีย์เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนแปลงการใช้อาคารบางชนิด หรือบางประเภทในท้องที่เขตเทศบาลตำบลพระสมุทรเจดีย์อำเภอพระสมุทรเจดีย์ จังหวัดสมุทรปราการพ.ศ.๒๕๕๑ อาศัยอำนาจตามความในมาตรา ๙ แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๖๐แห่งพระราชบัญญัติเทศบาล พ.ศ. ๒๔๙๖ ซึ่งได้แก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐ เทศบาลตำบลพระสมุทรเจดีย์โดยความเห็นชอบของสภาเทศบาลตำบลพระสมุทรเจดีย์ จึงตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลพระสมุทรเจดีย์เรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนแปลงการใช้อาคารบางชนิดหรือบางประเภท ในท้องที่เขตเทศบาลตำบลพระสมุทรเจดีย์ อำเภอพระสมุทรเจดีย์ จังหวัดสมุทรปราการพ.ศ. ๒๕๕๑ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมสมุทรปราการที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ในเทศบัญญัตินี้บริเวณที่ ๑ หมายความว่าพื้นที่ในบริเวณ หมู่ที่ ๑, ๒, ๔ตำบลปากคลองบางปลากดซึ่งมีรายละเอียดจดทิศในด้านต่าง ๆ ดังนี้ด้านทิศเหนือ :จดเส้นแบ่งเขตเทศบาลบริเวณกลางแม่น้ำเจ้าพระยาด้านทิศใต้ :จดคลอง ตาบุญเส้นแบ่งเขตปกครองระหว่างเทศบาลตำบลพระสมุทรเจดีย์กับองค์การบริหารส่วนตำบลในคลองบางปลากดด้านทิศตะวันออก :จดแนวคลองวัดโบสถ์ กับถนนสุขสวัสดิ์ - วัดแคด้านทิศตะวันตก :จดคลองท่าเกวียน เส้นแบ่งอาณาเขตระหว่างเทศบาลตำบลพระสมุทรเจดีย์กับเทศบาลเมืองลัดหลวงบริเวณที่ ๒หมายความว่า พื้นที่ของเทศบาลในบริเวณ หมู่ที่ ๓ ตำบลปากคลองบางปลากด ซึ่งมีรายละเอียดจดทิศในด้านต่างๆ ดังนี้ด้านทิศเหนือ :จดเส้นขนานระยะ ๕๐๐ เมตร จากศูนย์กลางทางหลวงแผ่นดินหมายเลข ๓๐๓ ถนนสุขสวัสดิ์ช่วงสุขสวัสดิ์ - องค์พระสมุทรเจดีย์ด้านทิศใต้ :จดคลองมอญ เส้นแบ่งอาณาเขต ระหว่างเทศบาลตำบลพระสมุทรเจดีย์กับเทศบาลตำบลแหลมฟ้าผ่าด้านทิศตะวันออก :จดเส้นขนานระยะ ๕๐๐ เมตร จากศูนย์กลางทางหลวงแผ่นดินหมายเลข ๓๐๓ ถนนสุขสวัสดิ์ช่วงสุขสวัสดิ์ - ป้อมพระจุลจอมเกล้า และจดเส้นแบ่งเขตด้านใต้ซึ่งเชื่อมกับเส้นแบ่งอาณาเขตเทศบาลกึ่งกลางแม่น้ำเจ้าพระยาด้านตะวันตก :จดเส้นตั้งฉากของเส้นขนานระยะ ๕๐๐ เมตร จากศูนย์กลางทางหลวงแผ่นดินหมายเลข ๓๐๓ถนนสุขสวัสดิ์ ช่วงสุขสวัสดิ์ - สามแยกเจดีย์บริเวณที่ ๓หมายความว่า พื้นที่ของเทศบาลในบริเวณ หมู่ที่ ๓ ตำบลปากคลองบางปลากด ซึ่งมีรายละเอียดจดทิศในด้านต่างๆ ดังนี้ด้านทิศเหนือ :จดแนวคลองวัดโบสถ์ และแนวคลองตาพุ่มด้านทิศตะวันออก :จดเส้นตั้งฉากของเส้นขนานระยะ ๕๐๐ เมตร จากศูนย์กลางทางหลวงแผ่นดินหมายเลข ๓๐๓ถนนสุขสวัสดิ์ ช่วงสุขสวัสดิ์ - สามแยกเจดีย์ด้านทิศใต้ :จดคลองมอญ เส้นแบ่งอาณาเขต ระหว่างเทศบาลตำบลพระสมุทรเจดีย์กับองค์การบริหารส่วนตำบลในคลองบางปลากดด้านทิศตะวันตก :จดคลองวัดโบสถ์ เส้นแบ่งอาณาเขต ระหว่างเทศบาลตำบลพระสมุทรเจดีย์กับองค์การบริหารส่วนตำบลในคลองบางปลากดบริเวณที่ ๔หมายความว่า พื้นที่ในเขตเทศบาล หมู่ที่ ๓ ตำบลปากคลองบางปลากด ซึ่งมีรายละเอียดจดทิศในด้านต่างๆ ดังนี้ด้านทิศเหนือ :จดเส้นแบ่งอาณาเขตเทศบาลกึ่งกลางแม่น้ำเจ้าพระยาด้านทิศใต้ :จดเส้นขนานระยะ ๕๐๐ เมตร จากศูนย์กลางทางหลวงแผ่นดินหมายเลข ๓๐๓ ถนนสุขสวัสดิ์ช่วงสุขสวัสดิ์ - องค์พระสมุทรเจดีย์และเส้นเชื่อมเส้นแบ่งอาณาเขต กึ่งกลางแม่น้ำเจ้าพระยาด้านใต้ด้านทิศตะวันออก :จดเส้นแบ่งอาณาเขตเทศบาล กึ่งกลางแม่น้ำเจ้าพระยาด้านทิศตะวันตก :จดคลองตาพุ่มและคลองวัดโบสถ์ทั้งนี้ตามแผนที่ท้ายเทศบัญญัตินี้ข้อ ๔ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู หรือสัตว์ป่าตามกฎหมาย ว่าด้วยการสงวนและคุ้มครองสัตว์ป่าเพื่อการค้า(๒) สุสานและฌาปนสถานตามกฎหมายว่าด้วยสุสานและฌาปนสถาน เว้นแต่เป็นการก่อสร้างแทนสุสานหรือฌาปนสถานที่มีอยู่เดิม(๓) อาคารอยู่อาศัยที่ดำเนินการตามกฎหมายว่าด้วยการจัดสรรที่ดิน(๔)อาคารพาณิชย์ที่ดำเนินการตามกฎหมายว่าด้วยการจัดสรรที่ดิน(๕) สถานสงเคราะห์ หรือรับเลี้ยงเด็ก(๖) สถานสงเคราะห์ หรือรับเลี้ยงคนชรา(๗) สถานสงเคราะห์ หรือรับเลี้ยงคนพิการข้อ ๕ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้การเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู หรือสัตว์ป่าตามกฎหมาย ว่าด้วยการสงวนและคุ้มครองสัตว์ป่าเพื่อการค้า(๕) สุสาน และฌาปนสถานตามกฎหมายว่าด้วยสุสานและฌาปนสถาน เว้นแต่เป็นการก่อสร้างแทนสุสาน หรือฌาปนสถานที่มีอยู่เดิม(๖) คลังสินค้า(๗) โรงฆ่าสัตว์(๘) ไซโลเก็บผลิตผลทางการเกษตร(๙) สถานที่กำจัดขยะมูลฝอย(๑๐) สถานที่ซื้อขายเศษวัสดุข้อ ๖ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสาน และฌาปนสถานตามกฎหมายว่าด้วยสุสานและฌาปนสถาน เว้นแต่เป็นการก่อสร้างแทนสุสาน หรือฌาปนสถานที่มีอยู่เดิม(๖) คลังสินค้า(๗) โรงฆ่าสัตว์(๘) สถานที่กำจัดขยะมูลฝอย(๙) สถานที่ซื้อขายเศษวัสดุข้อ ๗ภายในบริเวณที่ ๔ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสาน และฌาปนสถานตามกฎหมายว่าด้วยสุสานและฌาปนสถาน เว้นแต่เป็นการก่อสร้างแทนสุสาน หรือฌาปนสถานที่มีอยู่เดิม(๖) โรงฆ่าสัตว์(๗) สถานที่กำจัดขยะมูลฝอย(๘) สถานที่ซื้อขายเศษวัสดุข้อ ๘ภายในบริเวณพื้นที่ที่กำหนดไว้ตามข้อ๔, ๕, ๖ และข้อ ๗ห้ามมิให้บุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔,๕, ๖ และข้อ ๗ข้อ ๙อาคารที่มีอยู่แล้วในพื้นที่ที่กำหนดตามข้อ๔, ๕, ๖ และข้อ ๗ก่อนหรือในวันที่เทศบัญญัตินี้ใช้บังคับ ให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔, ๕,๖ และข้อ ๗ข้อ ๑๐อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๑ให้นายกเทศมนตรีตำบลพระสมุทรเจดีย์รักษาการตามเทศบัญญัตินี้ประกาศณ วันที่ ๑๔ สิงหาคม พ.ศ. ๒๕๕๑ยงยุทธพึ่งชื่นนายกเทศมนตรีตำบลพระสมุทรเจดีย์ปริยานุช/ผู้จัดทำ๒๖มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๘๗ ง/หน้า ๑๐๔/๒๒ มิถุนายน ๒๕๕๒